31999D0610
L 242/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 септември 1999 година
за признаване по принцип на съответствието на досиетата, представени за подробен преглед с оглед на възможното включване на L 91105D (carvone) в приложение I към Директива 91/414/ЕИО на Съвета относно пускането на пазара на продукти за растителна защита
(нотифицирано под номер С(1999) 2799)
(текст от значение за ЕИП)
(1999/610/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Решение 1999/1/ЕО на Комисията (2), и по-специално член 6, параграф 3 от него,
(1)
като има предвид, че Директива 91/414/ЕИО, (наричана по-нататък „директивата“) предвижда разработването на списък на Общността с активните вещества, за които се разрешава включване в състава на продукти за растителна защита;
(2)
като има предвид, че заявител е представил на органите на някои държави-членки досие за активно вещество, с оглед постигане на решение за включването му в приложение I към директивата;
(3)
като има предвид, че досие относно активното вещество L 91105D (carvone) е представено от Luxan BV пред органите на Нидерландия на 26 март 1997 г.;
(4)
като има предвид, че посочените органи са показали на Комисията резултатите от първи преглед за изчерпателност на досието по отношение на изискванията за данни и информация, предвидени в приложение II, и най-малко за един продукт за растителна защита, съдържащ съответното активно вещество, в приложение III към директивата; като има предвид, че впоследствие и в съответствие с член 6, параграф 2, заявителят е представил досието на Комисията и на останалите държави-членки;
(5)
като има предвид, че досието за L 91105D (carvone) е представено пред Постоянния фитосанитарен комитет на 10 юни 1999 г.;
(6)
като има предвид, че член 6, параграф 3 от директивата предвижда, че трябва да се потвърди на общностно равнище официалното съответствие на всяко досие като отговарящо по принцип на изискванията за данни и информация, предвидени в приложение II, и най-малко за един продукт за растителна защита, съдържащ съответното активно вещество, в приложение III към директивата;
(7)
като има предвид, че това потвърждаване е необходимо с оглед да се извърши подробен преглед на досието, както и държавите-членки да имат възможността да дават временни разрешения за продукти за растителна защита, съдържащи съответното активно вещество, при съблюдаване на условията, посочени в член 8, параграф 1 от директивата, и по-специално условието за извършване на подробна оценка на активното вещество и на продуктите за растителна защита във връзка с изискванията на директивата;
(8)
като има предвид, че такова решение не е пречка за искането на допълнителна информация от заявителя, ако по време на подробния преглед се установи, че такава информация или данни са необходими за взимане на решението;
(9)
като има предвид, че между държавите-членки и Комисията съществува споразумение, че Нидерландия ще проведе подробен преглед на досието за L 91105D (carvone);
(10)
като има предвид, че възможно най-скоро и най-късно до една година Нидерландия ще представи доклад пред Комисията относно заключенията от прегледите, които ще е извършила, придружен от препоръки за включване или не; като има предвид, че при приемането на този доклад подробният преглед ще се извършва със съдействието на всички държави-членки в рамките на Постоянния фитосанитарен комитет;
(11)
като има предвид, че мерките, предвидени в настоящото решение, съответстват на становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Следното досие отговаря по принцип на изискванията за предвидените в приложение II данни и информация и най-малко за един продукт за растителна защита, съдържащ съответното активно вещество, в приложение III към директивата, предвид предложените употреби:
1.
досието, представено от Luxan BV пред Комисията и пред държавите-членки, с оглед включването на L 91105D (carvone) като активно вещество в приложение I към Директива 91/414/ЕИО, и представено на Постоянния фитосанитарен комитет на 10 юни 1999 г.
Член 2
Адресати на настоящото решение са държавите-членки.
Съставено в Брюксел на 10 септември 1999 година.